《寿刘漕二首 其二》
宋代·陈汝锡

碧槐风细篆烟清，绿芰香浓寿酒倾。眉上嵩衡元秀整，胸中泾酒太分明。

巨材阅世三千岁，修翮抟风九万程。积粟流钱皆细事，异时钟鼎看功名。

作者简介：宋处州缙云人，字师予。幼颖悟，数岁能属文，以诗为黄庭坚所赏。哲宗绍圣四年进士。徽宗崇宁间除提举福建学事。高宗建炎末由直秘阁、两浙转运副使知越州，以职事修举升显谟阁。绍兴二年以违诏科率，责授汝州团练副使，漳州安置。官至浙东安抚使。有《鹤溪集》。